„ Leysirinn er enn eitt vopnið í vopnabúrinu gegn heilaæxlum , “ segir Margrét Jensdóttir , heila - og taugaskurðlæknir , sem gerði þessa fyrstu aðgerð með leysi á Norðurlöndunum ásamt Jiri Bartek , sérnámslækni . Jiri Bartek og Margrét Jensdóttir . Margrét útskrifaðist úr læknadeild hér á landi árið 2002 og varði kandídatsárinu á Landspítala í grunnsérnámi á heilaskurðdeild áður en hún fór til Kaupmannahafnar í sérnám . Hún er heila - og taugaskurðlæknir með heilaæxli sem undirsérgrein . Hún segir þau Bartek og Karólínska lengi hafa haft augastað á leysi-meðferðinni sem hafi verið aðgengileg í Bandaríkjunum um árabil . Það má segja að leysirinn sem slíkur sé ekki nýr af nálinni og hefur verið reynt að beita tækninni í heila áður . Sjúklingurinn með 3,2 mm sár Margrét segir sjúklinginn hafa komið mjög vel út úr þessari fyrstu leysi-aðgerð á heila á Norðurlöndunum . Hún segir sjúklinginn ná sér nánast samstundis . „ En við höfum ákveðið að hafa þann háttinn á að halda sjúklingnum á sjúkrahúsinu í einn til tvo daga og fylgjast með honum , “ segir hún . „ Jú , þetta gefur okkur mikla möguleika , þá sérstaklega varðandi æxli sem hefur verið erfitt að komast að vegna djúprar legu eða viðkvæmrar staðsetningar , “ segir hún en það sé þó ekki þannig að heilaskurðlæknir styðjist eingöngu við leysi í framtíðinni og enga hnífa . „ Nei , ekki enn sem komið er . Við heilaskurðlæknar verðum ekki atvinnulausir , ekki strax , “ segir hún og hlær . „ Við munum nota leysinn við illkynja heilaæxlum þegar þau birtast aftur . Þá eru þau oft í dýpri legu eða minni í ummáli og hægt að grípa til þessarar tækni í stað opinnar aðgerðar með minni áhættu fyrir sjúklingana og styttra bataferli . “ En hvað með Landspítala , er óraunhæft að hann taki upp tæknina ? „ Það er erfitt að segja hversu mörgum sjúklingum tæknin gagnast heima . Á meðan tæknin er svona ný er einnig erfitt að meta hversu útbreidd hún mun verða , “ segir hún . „ Mér finnst það ekkert óraunhæft þótt það geti verið erfitt að segja hversu mörgum sjúklingum tæknin gagnast . “